**NÆRINGSFONDETS COVID-19-MIDLER**

Covid-19-utbruddet har gitt store utfordringer for næringslivet i mange kommuner.

Tilskuddet skal kunne være med på å sette bedrifter i stand til å legge til rette for økt aktivitet, sysselsetning og verdiskapning basert på lokale utfordringer, behov og potensial.

Det kan gis tilskudd til bedrifter, etablerere og andre næringsaktører tilhørende Båtsfjord Kommune, der den økonomiske aktiviteten også skal finne sted innenfor Båtsfjord Kommune. Med næringsaktør menes en aktør som tilrettelegger for og/eller gir støtte til næringsutvikling.

Søker må selv opprette sin bruker på regionalforvaltning.no, **velg støtteordning Kommunalt næringsfond – Covid 19.midler, Båtsfjord Kommune,** beskrivende tittel: 553.61.

Søknadsfrister kunngjøres på Båtsfjord Kommunes hjemmeside og i lokal-avisa.

**Prioriterte innsatsområder**

• Kompetanseinvestering

• Etableringsprosjekt

• Tiltak som fører til økning i sysselsetningen i bedriften

• Tiltak som fører til betydelig lønnsomhetsforbedring eller utvikling i bedriften

• Tilskudd til tiltak som skaper eller representerer nye produkter og tjenester utover det bedrifter driver med til vanlig

• Samfunnsnyttige tiltak (profileringstiltak, utviklingsarbeid, deltakelse på messe)

Det må stå tydelig i søknaden at midlene skal brukes til Covid-relaterte prosjekter, enten i form av tap i bedriften pga. Covid, hvordan sikre bedriften for fremtidige pandemier (eksempel: flere ben å stå på/investere i Covid-tiltak), hvordan bedriften har mistet inntekt pga. Covid o.s.v.

**Det gis ikke tilskudd til:**

• Gjeldssanering

**Tilskuddets størrelse:**

Samlet tilskudd fra næringsfondet skal, som hovedregel, ikke overstige 50 prosent av prosjektets kapitalbehov, og det skal aldri overstige 75 prosent.

Næringsstyret kan gi tilskudd som er en lavere andel. Det må da være begrunnet særskilt. Dette vil særlig være aktuelt i perioder når fondets midler er neste brukt opp.

Maks støttebeløp er kr. 100.000,-.

Er ikke prosjektets behov beskrevet godt nok til å relateres til vedtekten, vil søknaden bli sendt i retur.

Bevilgning av tilskudd blir gjort av formannskapet.

**Utbetaling av tilskuddet:**

Tilskuddsmidlene utbetales etterskuddsvis. Tilskuddet kan likevel delvis utbetales etter hvert som tilskuddsmottakeren dokumenterer fremdriften i gjennomføringen av tiltaket. Er det nødvendig, for at prosjektet skal komme i gang, kan inntil 15 prosent av tilskuddet utbetales ved oppstart av tiltaket.

**Tilsagnsbrev/Utbetaling av tilskudd**

Innvilget søknad skal bekreftes med tilsagnsbrev. Tilsagnsbrevet skal sendes hver enkelt mottaker og skal inneholde følgende:

• Formål og hva slags tiltak midlene skal nyttes til

**Innvilget støtte blir utbetalt når næringsfondets administrasjon**

• Mottar anmodning om utbetaling (må skje senest 3 måneder etter at prosjektet er avsluttet og sluttrapport levert) og

• Kopi av dokumenterte kostnader og tap og underveis/sluttrapport (sluttrapport som forteller om målene som er nådd samt et prosjektregnskap i henhold til budsjett)

**Midler som ikke har blitt benyttet innen 1 år etter de er gitt, tilbakeføres næringsfondet.**